KTC ดีด 4% โบรกฯชูเป้า 76 บ. ชี้กำไรปีนี้ “นิวไฮ” รับศก.ฟื้น-ไฮซีซั่นหนุน
KTC วิ่ง 4% ลุ้นกำไรปีนี้ทำ “นิวไฮ” โต 13% จากเศรษฐกิจฟื้นหลังเปิดเมืองและเปิดประเทศ รวมถึงเป็นช่วงไฮซีซั่นของการจับจ่ายใช้สอย แนะนำ “ซื้อ” ราคาเป้าหมาย 76 บ.
4 พ.ย. 2564

ผู้สื่อข่าวรายงานว่าวันนี้ (4 พ.ย. 2564) ราคาหุ้นบริษัท บัตรกรุงไทย จำกัด (มหาชน) หรือ KTC ณ เวลา 16:25 น. อยู่ที่ระดับ 58.50 บาท เพิ่มขึ้น 2.00 บาท หรือ 3.54% โดยทำจุดสูงสุดที่ 59.00 บาท และทำจุดต่ำสุดที่ 56.50 บาท ด้วยมูลค่าการซื้อขาย 867.26 ล้านบาท

บริษัทหลักทรัพย์ แลนด์ แอนด์ เฮ้าส์ จำกัด (มหาชน) ระบุในบทวิเคราะห์ (29 ต.ค. 2564) โดยคาดไตรมาส 4 เศรษฐกิจฟื้นหลังเปิดเมืองก.ย.และเปิดประเทศพ.ย. อีกทั้งไตรมาส 4 เป็นไฮซีซั่นของการจับจ่ายใช้สอย ทั้งนี้ทางฝ่ายวิจัยคาดกำไรทั้งปี 2564 ยังสามารถทำนิวไฮเติบโต เพิ่มขึ้น 13% จากงวดเดียวกันของปีก่อน นอกจากนี้ราคาปัจจุบันปรับลงมามากน่าจะสะท้อนผลประกอบการต่ำสุดแล้ว นับเป็นราคาซื้อลงทุนได้ แนะนำ “ซื้อ” ราคาเป้าหมาย 76 บาท
 